Англия Ұлттық футбол құрамасы

Англия Ұлттық футбол құрама командасы — Англияны халықаралық матчтар мен футболдан турнирлерде ұсынады. Елдегі футбол ұйымының негізгі басқарушысы Англия футбол қауымдастығының қол астында бақылауда болады. Анлия футбол қауымдастығы әлемдегі ең бірінші құрылған футбол ұйымы. 1863 жылы негізі қаланып, ол 1905 жылы ФИФА мүшесі және 1954 жылдан бастап УЕФА мүшесі болып келеді. Тарихы қарсы ойынға дейін түскен суреті, Ричмонд, 1893 жыл]] Англия ерлер ұлттық футбол құрамасы — әлемдегі ең көне құрамалардың бірі; ол Шотландия құрамасымен бір уақытта құрылған. Англия құрамасы алғашқы кездесуін 1872 жылы 30 қараша күні Шотландияға қарсы өткізді. Бұл — футбол тарихындағы тұңғыш ресми матч еді. Ойын 0:0 есебімен тең аяқталды. Англияда 18 ғасырда-ақ футбол лигалары құрылып, ішкі біріншіліктер өткізіле бастады да, футбол өзге елдердегіден гөрі көп алға ілгерілеп кетті. Сол себепті да ағылшындар 1904 жылы құрылған ФИФА-ны және олар ұйымдастырған әлем чемпионатын көп жылдарға дейін мойындамай жүрді де, ФИФА-ға 1946 жылы (екінші рет, алдын да аз ғана уақыт мүше боп, қайта шығып кеткен) тіркелді. Әлем чемпионаттарында 1950 жылғы әлем чемпионатына фаворит ретінде барғанымен, екінші турда күтпеген жерде АҚШ-тан ұтылып масқара болды. Бұдан кейінгі турнирлерде де өзгелерден оза алмай, өздерінің басқалардан артық түгі жоқ екенін біртіндеп мойындай бастады. Тек, 1966 жылы өз елінде өткен турнирде ғана әлем чемпионы атанды. Финалда: 4:2 есебімен ГФР-ді ұтты, сол ойында ағылшын футболшысы Джефф Херст үш гол соқты (Херст финалдық ойындарда хет-трик жасаған тарихтағы жалғыз футболшы). Кейін тек екі рет қана әлем чемпионатының жартылай финалына шықты: 1990, 2018. 1990 жылы ГФР құрамасынан тек пенальтилер арқылы сүрінді де, үшінші орын үшін кездесуде Италияға жол берді — 1:2. 2018 жылы жартылай финалда Хорватиядан қосымша уақыттарда 1:2 есебімен ұтылды. Ал үшінші орын үшін ойында Бельгиядан ұтылды -— 0:2. УЕФА Ұлттар лигасы 2018/19 жылғы Ұлттар лигасында жартылай финалда Нидерландтан 1:3 есебімен ұтылды. Үшінші орын үшін ойында Швейцарияны пенальтилер арқылы ұтты. Еуропа чемпионаттарында Еуропа чемпионатында екі рет қана (1968, 1996) жартылай финалға жеткен. 1996 жылы өз елінде өткен чемпионатта Германиядан пенальтилер сериясында ғана сүрінді. Ал 2000 жылы күтпеген жерде топтан шыға алмады. Топтық турнирде Португалияны 2:0, Румынияның 2:1 есептерімен ұтып тұрып жеңіліп қалды. Ал Германиямен ойындағы жалғыз жеңісі топтан шығуға көмектеспеді. 2004 жылы топтан шыққанымен, ширек финалда Португалиядан пеналтилер арқылы ұтылды. Ал 2008 жылғы чемпионатқа қатыса алмады. Мүмкіндіктері болғанымен, шешуші турларда Ресей мен Хорватиядан жеңіліп қалды. 2012 жылы 1/4 финалда Италиядан, 2016 жылы 1/8 финалда Солтүстік Ирландияға есе жіберді. Жетістіктері *Әлем чемпионы: 1966 *Әлем чемпионатының жартылай финалисі: 1990, 2018 *Еуропа чемпионатының қола жүлдегері: 1968, 1996 Құрамы 2021 жылғы Еуропа чемпионатындағы құрамы ЕВРО 2024 Әлем чемпионаттарындағы мергендері } ; Автоголдар * Джимми Дикинсон (Бельгияға жазылған 1954) Сiлтемелер * [http://www.thefa.com/England/ Official website at the FA's website] * [http://www.englandstats.com/ englandstats.com – England statistics since 1872] * [http://www.englandfootballonline.com/ England football online] * IFFHS Archive: [http://www.iffhs.de/?390a857fcf027cda17685ac03e0f827dcdc0005fdcdc3bfcdc0aec70aeeda0a3e8e003e0f518 1872–1900], [http://www.iffhs.de/?390a857fcf027cda17299a003e0f827dcdc0005fdcdc3bfcdc0aec70aeeda0a3e8e003e0f50c 1901–1910], [http://www.iffhs.de/?390a857fcf027cda1729da003e0f827dcdc0005fdcdc3bfcdc0aec70aeeda0a3e8e003e0f50f 1911–1920] * [http://eu-football.info/_matches.php?id=60 Complete Results and Line-Ups] Тағы қараңыз * Англия — АҚШ футбол матчы (ӘЧ-1950) * Аргентина — Англия футбол матчы (ӘЧ-1986) * Футболдан 1966 жылғы әлем біріншілігі (финал)